मिताली ने महिला वनडे फॉर्मेट में अपने करियर का 192वां मैच खेला. इस मैच से पहले मिताली राज इंग्लैंड की पूर्व कैप्टन चार्लोट एडवर्ड्स के साथ इस लिस्ट में संयुक्त रूप से टॉप पर थीं जिन्होंने 191 वनडे इंटरनेशनल मैच खेले हैं. मिताली ने वनडे में पदार्पण जून 1999 में किया था और आयरलैंड के खिलाफ अपने वनडे करियर का पहला मैच खेला था. उन्होंने इस मैच में नाबाद 114 रन की दमदार पारी खेली और भारतीय महिला टीम ने 161 रन से बड़ी जीत दर्ज की.